Psalme 99 | Beibele Inthaneteng | Phetolelo ya Lefase le Lefsa
99 Jehofa bjale ke kgoši.+ Anke merafo e thothomele.+O dutše godimo ga bakerubi.+ Anke lefase le šišinyege.+ 2 Jehofa ke yo mogolo kua Tsione,+Ke yo a phagamego merafong ka moka.+ 3 Anke ba rete leina la gago.+Ke le legolo, le a boifiša e bile ke le lekgethwa.+ 4 Wena kgoši o rata toka, gomme o dirišetša matla a gago go e phethagatša.+Wena ka bowena o theile toko wa e tiiša.+O tlišeditše Jakobo kahlolo le toko.+ 5 Phagamišang Jehofa Modimo wa rena+ le be le khunameng bogatong bja dinao tša gagwe;+Ke yo mokgethwa.+ 6 Moshe le Arone e be e le ba bangwe ba baperisita ba gagwe,+Samuele e be e le yo mongwe wa bao ba bitšago leina la gagwe.+Ba be ba bitša Jehofa gomme yena o be a dula a ba araba.+ 7 O ile a bolela le bona a le thololong ya leru.+Ba ile ba lota dikgopotšo tša gagwe le taelo yeo a ba neilego yona.+ 8 Wena Jehofa Modimo wa rena, wena o ba arabile.+O bile Modimo yo a ba swarelago+Le yo a ba otlilego ka baka la ditiro tša bona tše mpe.+ 9 Phagamišang Jehofa Modimo wa rena+Le khunameng thabeng ya gagwe e kgethwa.+Gobane Jehofa Modimo wa rena ke yo mokgethwa.+